सुंदर निसर्गरम्य व शांत वातावरण, अतिशय विस्तीर्ण असा तलाव ही धामापूरची ठळक वैशिष्ठ्ये आहेत. तळ्यामध्ये नौकाविहाराची सुविधादेखील आहे. तलावाला लागूनच भगवती देवीचे मंदिर आहे. हा मनुष्यनिर्मित तलाव १५३० साली राजा नागेशराव देसाई यांनी निर्माण केला. राहण्यासाठी एम.टी.डी.सी.च्या लॉजची व्यवस्था आहे. ७-८ किमीवर चौके, मालवण येथे प्रसिद्ध असे भराडी देवीचे मंदिर आहे.
धामापूर हे पर्यटन केंद्र म्हणून विकसित करण्यासाठी विविध आराखडे करण्यात आले. मोठ्या प्रमाणावर निधीही खर्च केला गेला. पुढील देखभाल व व्यवस्थापनाचे नियोजन न केल्याने या सुविधा दुरावस्थेत आहेत. वनक्षेत्रावरील झाडांची नियमबाह्य तोड करून हे केंद्र कोणतीही परवानगी न घेता उभारले गेल्याने वादात सापडले आहे.उच्च न्यायालयाने हे केंद्र जमीनदोस्त करण्याचे आदेशही दिले आहेत.

पिण्याचे पाणी
उत्पादन
पर्यटनस्थळे
वैद्यकीय सुविधा (खाजगी)